CELEX: 62014TN0046
Language: el
Date: 2014-01-20 00:00:00
Title: Υπόθεση T-46/14: Προσφυγή της 20ής Ιανουαρίου 2014 — Sales & Solutions κατά ΓΕΕΑ — Wattline (WATTLINE)

15.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/14
            
         Προσφυγή της 20ής Ιανουαρίου 2014 — Sales & Solutions κατά ΓΕΕΑ — Wattline (WATTLINE)
   (Υπόθεση T-46/14)
   2014/C 78/29
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Sales & Solutions GmbH (Φρανκφούρτη επί του Μάιν, Γερμανία) (εκπρόσωπος: K. Gründig-Schnelle, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Wattline GmbH (Ruderting, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να μεταρρυθμίσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς της 18ης Νοεμβρίου 2013, στην υπόθεση R 1668/2012-4, ούτως ώστε να διατηρηθεί πλήρως η απόφαση του τμήματος ανακοπών και να απορριφθεί η αίτηση καταχωρίσεως κοινοτικού σήματος,
            
         
               —
            
            
               να καταδικάσει την παρεμβαίνουσα στα δικαστικά έξοδα, συμπεριλαμβανομένων των εξόδων της διαδικασίας ενώπιον του τμήματος προσφυγών.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η Wattline GmbH
   
      Σήμα προς καταχώριση: το λεκτικό σήμα «WATTLINE» για υπηρεσίες των κλάσεων 35, 36 και 42 – Αίτηση καταχωρίσεως κοινοτικού σήματος υπ’ αριθ. 8 908 345
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: το γερμανικό λεκτικό και εικονιστικό σήμα «Watt» για υπηρεσίες των κλάσεων 35, 39 και 42
   
      Απόφαση του τμήματος ανακοπών: η ανακοπή έγινε μερικώς δεκτή.
   
      Απόφαση του τμήματος προσφυγών: ακύρωση της προσβαλλομένης αποφάσεως και απόρριψη της ανακοπής
   
      Προβαλλόμενοι λόγοι: Παράβαση του άρθρου 8, παράγραφοι 1, στοιχείο β', και 4 του κανονισμού (ΕΚ) 207/2009 και παράβαση του κανόνα 20, παράγραφος 7, στοιχείο γ', και του κανόνα 50 του κανονισμού (ΕΚ) 2868/95 της Επιτροπής.